CELEX: 32018R1207
Language: hu
Date: 2018-08-27 00:00:00
Title: A Bizottság (EU) 2018/1207 végrehajtási rendelete (2018. augusztus 27.) egyes áruk Kombinált Nómenklatúra szerinti besorolásáról

30.8.2018   
               
               
                  HU
               
               
                  Az Európai Unió Hivatalos Lapja
               
               
                  L 220/1
               
            
         A BIZOTTSÁG (EU) 2018/1207 VÉGREHAJTÁSI RENDELETE
         (2018. augusztus 27.)
         egyes áruk Kombinált Nómenklatúra szerinti besorolásáról
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel az Uniós Vámkódex létrehozásáról szóló, 2013. október 9-i 952/2013/EU európai parlamenti és tanácsi rendeletre (1) és különösen annak 57. cikke (4) bekezdésére és 58. cikke (2) bekezdésére,
         mivel:
         
                     (1)
                  
                  
                     A 2658/87/EGK tanácsi rendelet (2) mellékletét képező Kombinált Nómenklatúra egységes alkalmazása érdekében intézkedéseket szükséges elfogadni az e rendelet mellékletében meghatározott áruk besorolásáról.
                  
               
                     (2)
                  
                  
                     A 2658/87/EGK rendelet meghatározza a Kombinált Nómenklatúra értelmezésére vonatkozó általános szabályokat. Ezeket a szabályokat kell alkalmazni bármely más olyan nómenklatúrára vonatkozóan is, amely részben vagy egészben a Kombinált Nómenklatúrán alapul, vagy azt bármilyen további albontással egészíti ki, és amelyet az árukereskedelemhez kapcsolódó tarifális és más intézkedések alkalmazása céljából az Unió valamely más rendelkezése hoz létre.
                  
               
                     (3)
                  
                  
                     Az említett általános szabályok értelmében a mellékletben szereplő táblázat (1) oszlopában leírt árukat a táblázat (2) oszlopában feltüntetett KN-kód alá kell besorolni a (3) oszlopban kifejtett indokok alapján.
                  
               
                     (4)
                  
                  
                     Indokolt úgy rendelkezni, hogy az e rendelet hatálya alá tartozó áruk tekintetében kibocsátott, de az e rendelet rendelkezéseivel összhangban nem álló kötelező érvényű tarifális felvilágosítást a jogosult – a 952/2013/EU rendelet 34. cikkének (9) bekezdésével összhangban – meghatározott ideig továbbra is felhasználhatja. Ezt az időszakot három hónapban kell meghatározni.
                  
               
                     (5)
                  
                  
                     Az e rendeletben előírt intézkedések összhangban vannak a Vámkódexbizottság véleményével,
                  
               ELFOGADTA EZT A RENDELETET:
         
            1. cikk
            A melléklet táblázatának (1) oszlopában leírt árukat a Kombinált Nómenklatúrában a táblázat (2) oszlopában megjelölt KN-kód alá kell besorolni.
         
         
            2. cikk
            Az e rendelet rendelkezéseivel összhangban nem álló kötelező érvényű tarifális felvilágosítás – a 952/2013/EU rendelet 34. cikkének (9) bekezdésével összhangban – e rendelet hatálybalépésének időpontjától kezdve három hónapig továbbra is felhasználható.
         
         
            3. cikk
            Ez a rendelet az Európai Unió Hivatalos Lapjában való kihirdetését követő huszadik napon lép hatályba.
         
         
            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2018. augusztus 27-én.
            
               
                  a Bizottság részéről,
               
               
                  az elnök nevében,
               
               Stephen QUEST
               
                  főigazgató
               
               
                  Adóügyi és Vámuniós Főigazgatóság
               
            
         
         
            (1)  HL L 269., 2013.10.10., 1. o.
         
         
            (2)  A Tanács 2658/87/EGK rendelete (1987. július 23.) a vám- és a statisztikai nómenklatúráról, valamint a Közös Vámtarifáról (HL L 256., 1987.9.7., 1. o.).
      
      
         
            MELLÉKLET
            
                        Árumegnevezés
                     
                     
                        Besorolás
                        (KN-kód)
                     
                     
                        Indokolás
                     
                  
                        (1)
                     
                     
                        (2)
                     
                     
                        (3)
                     
                  
                        Árucikk nikkel-ezüst ötvözettel bevont, melegen hengerelt, ötvözetlen acélból.
                        Kerek sapka alakban mutatják be (átmérő: 2,7 cm), amelynek közepe enyhén süllyesztett és esztergálva furatban végződik, kis légrésekkel az esztergált részen belül. A sapkához üreges menetes szár kapcsolódik (átmérő: 0,5 cm). Az árucikk teljes hossza 2,5 cm.
                        Az árucikket egy speciális (mobiltelefon-hálózatok bázisállomásain bizonyos frekvenciájú jelek adására használt) sáváteresztő szűrőn belül hangolóelemként történő használatra szánták; a sáváteresztő szűrő házába becsavarozva kiszűri a magasabb és alacsonyabb frekvenciákat.
                        A hangolás folyamatában elengedhetetlen szerepet játszik. Hangoláskor a kerek sapka rezonátorként működik. Amennyiben e kerek sapka felülete sérül, torzulnak a rádiófrekvencia-hullámok.
                        Lásd a képet (*1).
                     
                     
                        8517 70 00 
                     
                     
                        A besorolást a Kombinált Nómenklatúra értelmezésére vonatkozó 1. és 6. általános szabály, a XVI. áruosztályhoz tartozó Megjegyzések 2. pontjának b) alpontja, valamint a 8517  és a 8517 70 00  KN-kód szövege határozza meg.
                        Mivel az árucikknek nem az a funkciója, hogy termékek összeszereléséhez vagy rögzítéséhez használják, nem sorolható be csavarként vagy fejescsavarként. Következésképpen nem lehet a XV. áruosztályhoz tartozó Megjegyzések 2. pontjában meghatározott „általánosan használható résznek” tekinteni. Ezért a 7318  vámtarifaszám alá történő besorolása kizárt.
                        Az árucikk mobiletelefon-hálózat bázisállomásainak a XVI. áruosztályhoz tartozó Megjegyzések 2. pontjának b) alpontja értelmében vett alkatrésze, mivel különleges kialakítása és méretei révén elengedhetetlen annak működtetéséhez, és más célokra nem használható (lásd Unomedical-ügy, C-152/10, ECLI:EU:C:2011:402, 29. pont).
                        Következésképpen az árucikket a 8517 70 00  KN-kód alá kell besorolni hang, képek vagy más adatok vezeték nélküli hálózatban történő adására vagy vételére szolgáló berendezés alkatrészeként.
                     
                  
               (*1)  A kép csupán tájékoztató jellegű.